OpenLLM-France/wikimedia huggingface dataset:
# Eburodunum

Eburodunon, pe Eburodunum e latin, zo ul lec'hanv keltek.

## Gerdarzh

* Savet eo diwar ar ger eburo- stank en tudanvioù galianek ( Eburus, Eburo, Eburius, etc.) ha lec'hanvioù (Eburo-dunum > Yverdon, Embrun ; *Eburo-ialon > Avreuil, Ébreuil ; *Eburiacon > Évry, Ivry, etc.), Eburobrittium, ha marteze en anvioù Evreux, Evron, Evrann, ha York (Eboracon), hag Évora.
Hervez gouizieion zo e ra dave d'an ivin (gwez) : pobl an Eburovices a vije bet « ar re a drec'h dre an ivin », koad d'ober o armoù, gwaregoù dreist-holl. Hervez tud all e ra dave d'an hoc'h-gouez.
* An dibenn-ger -duno (kreñvlec'h) zo stankoc'h c'hoazh el lec'hanvadurezh (Lugdunum) ha chomet en anvioù gallek evel Loudun, Autun (Augustodunum), Châteaudun. E brezhoneg e kaver ar ger din en anvioù Dinan, Dinarzh, Dineol.

## Lec'hioù

Bez e oa anv kozh
* Brno, e Tchekia
* Embrun, Hautes-Alpes, e Bro-C'hall
* Yverdon-les-Bains, e Suis

## Pennadoù kar

* Eburones, pobl kelt etre Roen ha Meuse, e Limbourg.
* Aulerci Eburovices, pobl kelt war-dro Evreux, e Normandi.
* lec'hanvioù Galia

## Notennoù

* ↑ Xavier DELAMARRE, Dictionnaire de la langue gauloise, Éditions Errance, 2003, p. 159-160
# Ebru

Ebru zo un anv-plac'h turkek a dalv "marbradur" diwar ar perseg أبرى abrī "koumoul-heñvel".
# Ec'hinades

An Ec'hinades (αἱ Ἐχινάδες νῆσοι hervez Herodotos, Thucydides, ha Strabon) zo Inizi Ionian dirak aod Akarnania, en Hellaz.
Rannet e vez an enezeg e teir lodenn:
* an Drakoneres en hanternoz
* ar Modia er c'hreiz
* an Ouniades er c'hreisteiz.
C'hwec'h anezho zo bet prenet gant Hamad Ben Khalifa Al-Thani, emir Qatar evit 8,5 milion a euroioù.

## Mojenn

Bez' e vijent peder nimfenn troet en inizi penegwir o devoa ankounac'haet enoriñ an doue-stêr Ac'heloos, ha kaset e voent gant dour ar stêr konnaret betek an donvor.

## Istor

Tost dezho e c'hoarvezas emgann an Ec'hinades en 1427 hag Emgann Lepanto en 1571 .

## Levrlennadur

* Richard Talbert, Barrington Atlas of the Greek and Roman World, (ISBN 0-691-03169-X), p. 54.

## Liammoù diavaez

* Island of Petalas for sale
* Another island for sale
# Ec'hion

Ec'hion a oa anv meur a zen e mojennoù Henc'hres :
# Eburobrittium

Eburobrittium (Eburobrício e portugaleg) zo ur gêr roman e Lusitania entre Lisboa (Olisipo) ha Leiria (Colipo).

## Pennad kar

* Turdulorum Oppida
# Ec'hidna

Ec'hidna (Ἔχιδνα /Ekhidna en henc'hresianeg, Echidna e latin) a oa un euzhvil e mojennoù Hellaz kozh. Merc'h e oa da Forkys ha Keto, pe da Dartaros ha Gaia. Pried e oa da Dyfon.
He fenn, he bruched, he divvrec'h zo re ur vaouez kenedus. Ar peurrest eus he c'horf zo hini un naer euzhuq (ἔχιδνα / ékhidna a dalv kement ha « naer »), gant skant kemmus o livioù.
Hervez mammennoù zo e vije bet lazhet gant Argos, mesaer e gant lagad, a gavas anezhi kousket, hag a zisammas Arcadiaanezhi.

## Bugale

Mamm e oa d'un toullad mat a euzhviled : Kerberos, naer-zour Lerna, ar Sfiñs, C'himera, Ladon, Orthos, leon Nemea, aerouant Kolc'his, ha meur a hini all. Darn anezho a voe trec'het gant an haroz Herakles.
* Ec'hidna • Euzhvil al Loch Nis • Evned lenn Stymfalos • Feniks • Geryon • Gorgona • Gwiz Krommion • Hoc'h-gouez Erymanthos • Kerberos • Kimera • Ladon • Leon Nemea • Naer-zour Lerna • Orthos • Pegasos • Ramzed Hellaz • Sfiñs • Titaned • Triton • Tud-kezeg •
* Gwelout ivez : Afanc • Aerlin • Aerouant • Alkonost • Bazilig • Boudig • Den-bleiz • Evn-tan • Gatipedro • Goul • Gripi • Korrigan • Kokatris • Yeti
# Fallout 76

Fallout 76 zo ur c'hoari video doare role-playing game sevenet gant Bethesda Game Studios hag embannet gant Bethesda Softworks. Embannet war ar savennoù Microsoft Windows, PlayStation 4, hag Xbox One d'ar 14 a viz Du 2018, ul lodenn eo d'an heuliad c'hoarioù video Fallout hag ur c'hoari en a-raok e-keñver ar re all. Fallout 76 eo ar c'hentañ video gant Bethesda Game Studios o vezañ liesc'hoarier. Ar c'hoarierien a ergerzh ur bed digor, unan peurzistrujet gant ur brezel nukleel. Bethesda en deus sevenet ar c'hoari o adimplij al lusker video Creation Engine, gant kemmoù bihan, evit reiñ an tu da c'hoari enlinenn gant ur bed spisoc'h evit re ar c'hoarioù all en heuliad.
Fallout 76 pa z'eo bet embannet a zo bet degemeret fall pe etre. Kalz kudennoù a oa gant ar c'hoari, an tresoù ne oant ket bet degemeret mat-tre, ne oa ket palioù a-walc'h da seveniñ hag ouzhpenn-se ne oa ket c'hoarier denel ebet nemet ar c'hoarierien gwirion.
Tabutoù lies a zo bet tro-dro d'ar c'hoari ur wech embannet. Ar stumm boest eus ar c'hoari, keroc'h, ha sañset bezañ labouret mat a oa en gwirionez unan marc'had-mat. Ouzhpenn-se respontoù Bethesda hag ar c'hlaskadennoù evit adtapout ar fazioù a zo degemeret fall. Gwerzhet eo bet memestra 1,4 milion kopienn eus ar c'hoari betek fin ar bloavezh 2018. Wastelanders, un ouzhpennadur, n'eus degaset tudennoù ouzhpenn er bed, lañset eo bet e miz Ebrel 2020.

## Doare c'hoari

Fallout 76 eo ar c'hentañ video gant Bethesda Game Studios o vezañ liesc'hoarier. Ar c'hoarierien a c'hell c'hoari o-unan penn pe mont gant ur skipailh foran a c'hoarierien all. Ar servijourien evit pep c'hoariadenn a zo reoù foran, ar c'hoarierien a zo lakaet en unan anezho dre zegouezh. Ar c'hoari a zo bet embannet gant servijourien foran nemetken met buan a-walc'h eo bet embannet gant Todd Howard penn-rener sevel ar c'hoari, e vefe ouzhpennet servijourien prevez. Ar servijourien prevez a ro an tu d'ar c'hoarierin da c'hoari en ur bed o-unan, da bediñ c'hoarierien all. Ar pal a zo reiñ an tu d'ar c'hoarierien da c'hoari en ur bed hep c'hoarier o klask lazhañ anezho, pe o vezañ drouk gante. Howard en doa displeget e oa bet dale gant ar servijourien-se rak ezhomm e oa bet amzer gant Bethesda evit ma vefe stabil ar servijourien foran.

## Liammoù diavaez

* (en) Lec'hienn ofisiel Fallout 76
# Falls Curfew

Falls Curfew, anvet ivez Battle of the Falls (pe Lower Falls), a oa bet un oberiadur-brezel gant Lu Breizh-Veur etre an 3 hag ar 5 a viz Gouhere 1970 e karter Falls e Belfast, e Norzhiwerzhon. An oberiadur a oa kroget pa voe klasket armoù er c'harter, annezet gant labourerien ha broadelourien iwerzhonat. Pa oa bet echuet ar c'hlask, tud yaouank eus al lec'h o doa taget soudarded saoz gant mein ha bombezennoù-tan hag ar soudarded o devoa respontet gant gazoù. Buan e oa bet an traoù o vont war fallaat gant tennoù armoù-tan etre soudarded saoz hag izili an Irish Republican Army (IRA). Goude peder eurvezh stourm dibaouez, ar penn ofiser saoz en devoa lakaet kelc'hiañ ar c'harter hag a oa 3000 ti ennañ. Rediet e oa bet an dud da chom er gêr e-pad ur c'heulfe a oa padet 36 eurvezh diouzh-renk. Milieroù a soudarded saoz a oa deuet e-barzh ar c'harter ha kroget da glask armoù a di da di, hag a-wechoù e veze tennet warno gant izili eus an IRA hag emsavidi. Gant ar c'hlask-se e oa bet kalz distrujoù, ha kalz gazoù a oa bet tennet war al lec'h. Kalzig annezidi a oa bet argaset gant ar soudarded. D'ar 5 a viz Gouhere e oa bet echuet gant ar c'heulfe, pa oa bet milieroù a vaouezed hag a vugale eus Andersonstown o tont d'ar zonenn difennet gant boued ha pourvezioù diazez all da reiñ d'an annezidi war blas.
E-kerzh an oberiadur, pevar trevour a oa bet lazhet gant al Lu saoz, 78 a oa bet gloazet hag harzet e oa bet 337 den. Triwec'h soudard a oa bet gloazet ivez. Kalz armoù ha munisionoù a oa bet kavet. Al lu saoz en devoa anzavet goude an darvoudoù e oa bet ul lodenn eus ar soudarded o preizhañ madoù trevourien. Falls Curfew a oa bet gwelet evel ur c'hemm krenn e-kerzh an Troubles. Un toullad katoliked/broadelourien iwerzhonat a oa troet a-enep al Lu saoz ha kroget da reiñ harp d'an IRA.
# Falsboud

Ar falsboud zo un doare kendoniañ ijinet er Grennamzer diwezhañ, gant div vouezh (pe deir) ouzhpenn o kanañ an ton en un doare disheñvel. Implijet e veze dreist-holl e Bourgogn, ha gant Guillaume Dufay (1397–1474) a savas meur a don.
# Falloforienn

Ur falloforienn (henc'hresianeg : φαλλοφόρος, phallophóros, "douger kalc'h", eus φαλλός, phallós "kalc'h" ha φορός, phorós "douger") a oa ul lidambroug kastrek e Henc'hres ma veze enoret an doue Dionysos dre zougen ur pezh kalc'h koad.
# Falsskoazog

Falsskoazog :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Cetacea |
| Kerentiad : | Delphinidae |
| Genad : | Pseudorca |
| Anv skiantel ||
| Pseudorca crassidens Owen, 1846 ||
| D'ar vevoniezh e tenn ar pennad-mañ. ||
Ar falsskoazog (Pseudorca crassidens) a zo ur morvil dantek. Ar spesad nemetañ eo er genad Pseudorca.
Evel ar skoazog e c'hell lazhañ morviled all.
# Fallschirmjäger

Fallschirmjäger zo ur ger alamanek evit "harzlammerien". Fallschirm (harz-lamm) ha Jäger (chaseour, hag ar ger boas eo en alamaneg evit ober anv eus an droadeien lijer). Ur roll hollbouezus zo bet gant an unvezioù-se e-pad an Eil Brezel-bed. Asambles gant ar Gebirgsjäger e oant gwelet evel nerzhioù gwellañ lu an Trede Reich. E fin an Eil Brezel-bed e oant bet adsavet diouzhtu evel ul lod eus nerzhioù difenn Alamagn ar C'hornôg, kement hag eus Alamagn ar Reter met gant ur roll nerzhioù arbennik.
Ar Fallschirmjäger a oa bet an harzlammerien gentañ o vezañ implijet niverus en un taol e-pad an Eil brezel-bed evit an oberiadurioù brezel dre an oabl. Lesanvet e oant bet Green devils ("Diaouled gwer") gant nerzhioù ar Gevredidi a stourme a-enep dezho.

## Fallschirmjäger ha Breizh

Unvezhioù Fallschirmjäger o deus bet stourmet e Breizh e-pad an Eil Brezel-bed e Breizh. Brud o deus tapet o tifenn kêr Vrest.

### 2. Fallschirmjäger-Division

An 2. Fallschirmjäger-Division zo chomet stag ouzh Breizh dre ma voe savet ar rannarme e miz C'hwevrer 1943 e Breizh kostez Gwened. Ar rannarme-se a oa bet stummet adal ar Fallschirm-Jäger-Regiment 2 (FJR.2) hag an II./Fallschirm-Artillerie-Regiment 1. Goude an dilestradeg e Normandi e voe adkaset ar rannarme da vro Landerne ; kemer a reas perzh e seziz Brest.

## Torfedoù brezel

Ma voe brud mat war an unvezhioù harzlammerien Fallschirmjäger e-pad hag abaoe an Eil Brezel-bed e voe kaset da benn torfedoù brezel a-enep trevourien ganto, zoken pa ne voent ket niverus e voe anezho :
* Lazhadeg Kondomari d'an 2 a viz Even 1941, etre 23 ha 60 den lazhadeget ;
* Lazhadeg Alikianos d'an 2 viz Even 1941, 79 zrevour lazhadeget ;
* Distrujadenn Kandanos, d'an 3 a viz Even 1941, tro-dro da 180 trevour lazhadeget ar gêr peurzistrujet ;
* Lazhadeg Gardelegen d'an 13 a viz Ebrel 1945, ma voe lazhadeg prizonidi kampoù-bac'h met diasur e vefe bet soudarded harzlammerien.
# Faloppio

Faloppio zo ur gumun en Italia e Proviñs Como, e rannvro Lombardia.
# Delizia del Verginese

An Delizia del Verginese zo unan eus 19 palez an Estensi (anvet delizie) nepell diouzh Portomaggiore.

## Liammoù diavaez

* Portale Turistico Ufficiale di Ferrara e della Provincia di Ferrara
* Il restauro del Verginese
# Della Mae

Della Mae zo ul laz blue grass stadunanat, anezhañ pemp sonerez (peder e 2015) eus Nashville, Tennessee. Rakdibabet int bet evit ar priz Grammy e 2013.

## O anvioù

* Celia Woodsmith, kan ha gitar,
* Kimber Ludiker, kan ha biolin,
* Jenni Lyn Gardner, kan ha mandolinenn,
* Courtney Hartman, kan ha gitar
* Amanda Kowalski, gourebed, he doa laosket he lec'h gant Shelby Means, aet kuit eus al laz goude.

## Pladinier

* "This World Oft Can Be"$^,$
* "I Built This Heart"

## Troiadoù

Bet int o kanañ e broioù muzulman Azia (Pakistan, Ouzbekistan, ...) ha merc'hed a derede d'o selaou "vel pa vijent bet the Rolling Stones, emezo.

## Liammoù diavaez

* Lec’hienn ofisiel

## Notennoù

* ↑ http://www.grammy.com/blogs/first-time-grammy-nominee-della-mae
* ↑ http://bluegrasstoday.com/shelby-means-departs-della-mae/
* ↑ http://www.theguardian.com/music/2013/aug/22/della-mae-this-world-review
* ↑ http://bluegrasstoday.com/della-mae-this-world-oft-can-be/
# Delmira Agustini

Delmira Agustini (1886-1914) a zo ur varzhez uruguayat.

## He buhez

Dimeziñ a eure da Enrique Job Reyes e miz Eost 1913, met e guitaat a eure miz goude. Dizimeziñ a rejont e 1914.
Miz goude e voe tennet warni gant he fried kozh div wech, en he fenn, hag eñ d'en em lazhañ kenkent. Mervel a reas en he zi e Florida ( Uruguay ) da 28 vloaz.

## Hec'h oberennoù

   * El libro blanco (1907).
   * Cantos de la mañana (1910).
   * Los cálices vacíos (1913).
   * El rosario de Eros (1924, dalif).
   * Los astros del abismo (1924, dalif).
   * Correspondencia íntima (1969, dalif).

## Liammoù diavaez

a vo kavet e Wikimedia Commons.
* (es) Skridoù Delmira Agustini
* (es) Pennad: "Sostiene Alberto Zum Felde que quienes tomaran a la poeta uruguaya Delmira Agustini por una poetisa erótica, simplemente erótica, cometerían un grosero error." (sigue)
* (es) Poemas de Delmira Agustini
* (en) Modernization, Feminism, and Delmira Agustini
* (en) The Empty Chalices by Judy Veramendi, a novel and play based on the life and writings of Delmira Agustini
# Delta

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Delta a c'hell bezañ meur a dra :

### Anvioù-lec'h

* Delta a zo ur gumun e stad Minas Gerais, e Brazil ;
* Delta a zo ur gumun eus Kolombia Vreizhveuriat, e Kanada ;
# Delothraupis castaneoventris

Delothraupis castaneoventris :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thraupidae |
| Genad : | Delothraupis |
| Anv skiantel ||
| Delothraupis P.L.Sclater, 1886 ||
| Anv skiantel ||
| Delothraupis castaneoventris (P.L.Sclater, 1851) ||
| D'ar vevoniezh e tenn ar pennad-mañ. ||
Delothraupis castaneoventris (pe Dubusia castaneoventris) a zo ur spesad golvaneged eus ar c'herentiad Thraupidae.
Anvet e voe Calliste castaneoventris (kentanv) da gentañ-penn (e 1886) gant al loenoniour saoz Philip Lutley Sclater (1829-1913). Ar spesad nemetañ er genad Delothraupis an hini eo.

## Boued

Bevañ a ra diwar artropoded ha hugennoù.

## Annez

Kavout a reer ar spesad e Bolivia ha Perou (Suamerika).

## Liammoù diavaez

* (en) Dubusia castaneoventris war al lec'hienn BirdLife International.
* (en) Dubusia castaneoventris war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Dubusia castaneoventris el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Delothraupis castaneoventris.
# Delphinidae

Delphinidae :
| Lagenorhynchus obscurus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Cetacea |
| Isurzhad : | Odontoceti |
| Kerentiad : | Delphinidae |
| D'ar vevoniezh e tenn ar pennad-mañ. ||
Delphinidae a zo ur c'herentiad e rummatadur ar bronneged, ennañ delfined, ar skoazog pe ar falsskoazog.

## Genadoù

* Cephalorhynchus
* Delphinus
* Feresa
* Globicephala
* Grampus
* Lagenodelphis
* Lagenorhynchus
* Lissodelphis
* Orcaella
* Orcinus
* Peponocephala
* Pseudorca
* Sotalia
* Sousa
* Stenella
* Steno
* Tursiops
# Della Rocca

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Della Rocca zo un anv-tiegezh italianek.

## Gerdarzh

Dont a ra eus ar ger rocca, roc'h, ha talvezout a ra kement hag eus ar roc'h.

## Tud

* Bartolomeo della Rocca (1467–1504), lenneg
* Giacomo della Rocca (1592–1605), livour
* Enrico Morozzo Della Rocca (1807-1897), jeneral

## Lec'h

* Alessandria della Rocca, kêr e Sikilia

## Pennadoù kar

* Rocca
* De la Roca
# Dello (Lombardia)

Dello zo ur gumun en Italia, e proviñs Brescia e Lombardia.
# Claudia Rouaux

Claudia Rouaux, ganet d'an 13 a viz Here 1963 e Sainte-Gemmes-d'Andigné, zo ur bolitikourez vreizhat. Kuzulierez eo e Kuzul rannvro Breizh abaoe 2010. Deuet eo da vezañ kannadez Trede pastell-vro an Il-ha-Gwilen e 2020 goude marv François André, dilennet e 2017. Addilennet e voe e 2022.
Harp he doa roet d'al lezenn Molac.
# Claude de Percin de Montgaillard

Claude de Percin de Montgaillard, bet ganet d'an 13 a viz Genver 1631 hag aet da Anaon d'an 21 a viz Kerzu 1701, a oa un denjentil, ofiser en arme ar roue Loeiz XIV.

## Tiegezh Percin de Montgaillard hag ar Bonedoù ruz

Breur e oa da Charles de Percin de Montgaillard (1634-1675) ha breur-kaer da Renée Mauricette a Bloheg, markizez an Timeur e Poullaouen.
Daou ofiser uhel eus armeoù Loeiz XIV e oa Claude ha Charles. Remerket e oa bet Charles e-kerzh an emgannoù en-dro da Zukark ha graet e voe ur varkizelezh eus e zouaroù e Montgaillard (bremañ en departamant Tarn-et-Garonne) gant Loeiz XIV e 1671.
Anavezet eo an daou vreur e Breizh peogwir e oa Charles pried Renée Mauricette a bPloheg, markizez a dTimeur ha Charles evit bezañ drouklazhet Sebastian ar Balp e-kerzh an nozvezh etre an 2 hag an 3 a viz Gwengolo 1675.
Graet en doa Sebastian ar Balp studioù war ar Gwir a-drugarez da sikour Sebastian a bPloheg, tad Renée Mauricette ha bet e oa bet noter homañ. Chomet e oa e darempred gant ar familh rak, hervez mammennoù 'zo, ez eo Claude en doa aliet anezhañ da chom hep tagañ Montroulez. Deuet e oa da vaner Timeur evit komz gant an daou vreur ha marteze goulenn o sikour pa welas arme Charles d'Albert d'Ailly (dug a Chaulnes) o tostaat. Trenket an traoù etrezo pe raktres a-berzh Claude de Percin de Montgaillard ? N'ouzer ket. Ur wech lazhet Sebastian ar Balp e voe diskaret buan Emsavadeg ar Bonedoù ruz hag e krogas ar gwaskadur a-berzh Stad.
Drouklazhet e voe Charles de Percin de Montgaillard d'e dro d'an 12 a viz Gwengolo 1675. An daou vuntrer a oa noblañsoù eus Bro Karaez. Hervez mammennoù 'zo e tamallent da Charles bezañ re dost ouzh an emsaverien ha mammennoù all a lavar zoken o doa graet o zorfed war urzh an dug a Chaulnes.
# Claudette

Claudette zo un anv-badez gallek, savet diwar Claude.

## Tud

* Claudette Colbert, aktourez stadunanadez a orin gall,
* Claudette Colvin, stourmerez stadunanat evit Gwirioù Mab-Den,
* Claudette Dion, kanerez kebekat, c'hoar da Céline Dion,
* Claudette Soares, kanerez vraziliat,
* Claudete Troiano, kazetennerez vraziliat,
* Claudette Werleigh, politikourez bet Kentañ Ministr Haiti.

## Kanaouenn

* Claudette, ur ganaouenn saoznek savet gant ar c'haner stadunanat Roy Orbison evit e wreg, ha kanet gant The Everly Brothers e 1958.

## Arvestoù

* Les Claudettes, anv ar bagad dañserezed gant ar c'haner gall Claude François.
# Claudia

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Claudia zo un anv-badez italianek roet d'ar merc'hed, evel ma vez roet an anv Claudio d'ar baotred. Met un anv latin brudet e oa ivez en Henamzer.
E Yezhoù all e lavarer :
* Cláudia‎, e portugaleg.
* Claude ha Claudine e galleg.

## Tud
### E Roma an Henamzer

* Claudia, ur vestalenn vojennel
* Claudia Augusta, merc'h da Neron ha d'e eil pried Poppaea Sabina
* Claudia Capitolina, ur briñsez eus Commagene a orin eus Egipt
* Claudia Julia, merc'h-vihan an impalaer Tiberius
* Claudia Marcella, nizez d'an impalaer Augustus
* Claudia, merc'h da Glaoda Iañ ha Plautia Urgulanilla, c'hoar da Drusus,
* Claudia Octavia, pried kentañ an impaler Neron
* Claudia Augusta (Genver-Mae 63), merc'h da Neron ha Poppaea Sabina
* Claudia Procula, pried Pontius Pilatus
* Claudia Pulchra, anv meur a vaouez en istor Henroma
* Claudia Quinta, a reas kas delwenn Kibele eus Pessinus da Roma
* Claudia Tisamenis

### XVIIvet kantved

* Claudia de' Medici (1604 – 1648), arc'hdugez Aostria ha kontez Tirol
* Claudia Felicita d'Austria (1653 – 1676)

### Goude

* Claudia Muzio (1889 – 1936), kanerez soprano italian
* Claudia Cardinale (1938 - ), aktourez italian
* Claudia Mori (1944- ), aktourez italian, pried ar c'haner Adriano Celentano
* Claudia Roth (1955-), politikourez alaman
* Claudia Bandion-Ortner (1966-), politikerez aostrian
* Claudia Schiffer (1970-), dougerez-dilhad alaman
* Claudia Ciesla, dougerez-dilhad alaman

## Lennegezh

* Claudine, e romantoù gallek Colette

## Kelaouenn

* Claudia zo anv meur a gelaouenn evit ar merc'hed :
* Claudia, ur gelaouenn e Brazil, embannet gant Editora Abril
* Claudia, ur gelaouenn e Pologn

## Steredoniezh

* (311) Claudia, un asteroidenn

## Pennadoù kar

* gens Claudia
* Cláudia‎
* Claude
* Glaoda
* Claudius
* Claudianus
# Claudia Felizitas Aostria-Tirol

Claudia Felizitas Aostria-Tirol (30 a viz Mae 1653 e Firenze – 8 a viz Ebrel 1676 e Vienna) a voe Impalaerez santel.
Merc'h e oa da Anna de' Medici ha d'he fried, an arc'hdug Ferdinand Karl Aostria (1628-1662 ).
Dimezet e voe e 1674 d'an Impalaer santel Leopold Iañ an Impalaeriezh santel, intañv goude marv e bried kentañ.
Mervel a reas da 23 bloaz, daou vloaz goude hec'h eured.
Addimeziñ a reas he fried impalaer da Eleonore Magdalene von der Pfalz‎.
a vo kavet e Wikimedia Commons.
# Claudette Colvin

Claudette Colvin, ganet d'ar 5 a viz Gwengolo 1939 e Montgomery, Alabama, a oa ur stourmerez evit ar gwirioù keodedel en Alabama hag e SUA
Karr ebet n'o doa he zud ha war he zroad ec'h ae d'ar skol. D'an 2 a viz Meurzh 1955, ha hi en he 15 vloaz, e savas er bus, e Montgomery, da zistreiñ eus ar skol d'ar gêr, dirak ar memes arsavlec'h evel Rosa Parks un toullad mizioù goude, ha mont da azezañ. Ha setu pevar den gwenn o sevel e-barzh. Hag ar bleiner kenkent da c'hourc'hemenn dezhi ha da dri den du all da sevel.
Dre ma nac'has Claudette leuskel he sez er bus gant un den gwenn, kontrol d'al lezennoù a embanne an disrann gouennoù e karbedoù foran, e voe skouarnataet, bountet er-maez gant poliserien, ha harzet. Lavarout a reas Claudette Colvin ne oa ket bet doujet d'he gwirioù. Bac'het e voe, ha tamallet dezhi bezañ kunujennet ar boliserien.
Nav miz goude, d'ar 1añ a viz Kerzu 1955, eo Rosa Parks a voe harzet dre m'he devoa graet kemend-all.

## Liammoù

* (en) She Had A Dream
* (en) Daybreak of Freedom: The Montgomery Bus Boycott (Preface)
* (en) Daybreak of Freedom: The Montgomery Bus Boycott (Excerpt)
* (en) BROWDER v. GAYLE: The Women Before Rosa Parks
* (en) "In The Shadow of Rosa Parks: 'Unsung Hero' Of Civil Rights Movement Speaks Out" by Vanessa de la Torre, The Cardinal Inquirer, January 20, 2005
* (en) She Would Not Be Moved (Article)
* (en) An asterisk, not a star, of black history
# Claudia Leitte

Cláudia Cristina Leite Inácio, pe Cláudia Leitte, ganet e São Gonçalo e stad Rio de Janeiro e 1980, zo ur ganerez vrazilian Axé . Betek 2008 e kane el laz Babado Novo.
# Claudia Octavia

Claudia Octavia a oa kentañ pried an impalaer roman Neron. Merc'h e oa da Glaoda Iañ ha da Vessalina. Goude marv he mamm hag eured he zad da Agrippina e teuas da vezañ c'hoar-gaer Neron.
E 53, d'he 12 vloaz, e voe roet da bried da Neron, a oa 16 vloaz.
Plijout a rae Octavia d'ar bobl roman, met Neron a gasae o eured. Pa zeuas e vestrez Poppea da vezañ dougerez, e argasas e wreg hag e harluas anezhi e Pandataria. Pa voe gouvezet kement-se gant ar bobl e savas trouz abalamour dezhi.
Neuze e voe lazhet Claudia Octavia war urzh Neron, d'an 19 a viz Mezheven 62.

## Pennadoù kar

* Impalaerezed Roma
# Eddie Irvine

Edmund "Eddie" Irvine, Jr. (bet ganet d'an 10 a viz Du 1965) a oa ur blenier redadegoù kirri norzhiwerzhonat en deus redet e F1 etre 1993 ha 2002, o redek gant Jordan, Ferrari ha Jaguar. Stourmet en deus evit an titl e 1999, o trec'hiñ peger gwezh, met aet eo ar maout gant Mika Häkkinen. Ar blenier nemetañ o pignat war ur podiom evit Jaguar eo.